b"\n_START_ARTICLE_\nJabal Qasioun\n_START_PARAGRAPH_\nJabal Qasioun (arabisk: \xd8\xac\xd8\xa8\xd9\x84 \xd9\x82\xd8\xa7\xd8\xb3\xd9\x8a\xd9\x88\xd9\x86, Jabal Q\xc4\x81siy\xc5\xabn) er et fjell med utsikt over byen Damaskus i Syria. Her ligger en rekke restauranter som man kan se hele byen fra. Etterhvert som byen er blitt utvidet, har noen bydeler vokst seg frem til foten av fjellet. Det h\xc3\xb8yeste punktet er 1151 meter over havet._NEWLINE_Det er bygd mange skanser i fjellet av det syriske regime etter starten p\xc3\xa5 den syriske borgerkrig.\n_START_SECTION_\nReligi\xc3\xb8s betydning\n_START_PARAGRAPH_\nI fjellsiden ligger en grotte med mange sagn knyttet til seg. Det er sagt at grotten en gong var bebodd av det f\xc3\xb8rste menneske, Adam, og at b\xc3\xa5de Ibr\xc4\x81h\xc4\xabm (Abraham), og '\xc4\xaas\xc4\x81 (Jesus) skal ha bedt i grotten. I arabiske historieb\xc3\xb8ker fra middeelalderen ble den omtalt som stedet der Q\xc4\x81b\xc4\xabl (Kain) tok livet av H\xc4\x81b\xc4\xabl (Abel). I hundrevis av \xc3\xa5r ble grotten regnet som et sted der b\xc3\xb8nner ble oppfylt med en gang, og s\xc3\xa6rlig i t\xc3\xb8rkeperioder ville herskerne av Damaskus til grotten og be om regn. P\xc3\xa5 grunn av mordet som det v\xc3\xa6rt hevdet fant sted her, det f\xc3\xb8rste mord i verden, ble den kalt Magh\xc4\x81rat al-Dam (Blodgrotten). If\xc3\xb8lge sunnimuslimer er Qasioun stedet der mi\xe1\xb8\xa5r\xc4\x81bene (b\xc3\xb8nnenisjene) til de 40 helgener, kalt Abd\xc4\x81l, skal ha bedt sine nattlige b\xc3\xb8nner. Det ble bygd en liten moske over Blodgrotteb med disse mi\xe1\xb8\xa5r\xc4\x81bene._NEWLINE_Lenger ned p\xc3\xa5 fjellet fra Blodgrotta l\xc3\xa5 en annen grotte kalt Magh\xc4\x81rat al-J\xc5\xab\xcb\x81 (Sultegrotten). Historiene om denne grotta er noe forvirrende. Noen sier at f\xc3\xb8rti helgener d\xc3\xb8de der av sult: al-Haraw\xc4\xab, som levde der p\xc3\xa5 1200-tallet skriver at f\xc3\xb8rti profeter d\xc3\xb8de der av sult. I dag er grotta forseglet, omgitt av hus, men stedet blir kalt al-Juy\xc5\xab\xcb\x81\xc4\xabyah (omtrent 'Hungersstedet')._NEWLINE_En annen grotte ligger i en annen fjellside, og lokalt er denne blitt kalt Syvsovergrotten, nevnt i tidlige kristne kilder, i tillegg til Koranen der de er kjent som A\xe1\xb9\xa3\xe1\xb8\xa5\xc4\x81b al-Kahf (F\xc3\xb8lgegrotten). Det er derimot mange grotter i denne delen av verder som blir hevdet \xc3\xa5 v\xc3\xa6re denne grotten. I dag er det bygd en madressah over grotten, men det er fremdeles tilkomst for pilegrimer."